
30 mai 2005
R A P O R T

asupra proiectului de Lege pentru modificarea şi completarea Legii protecţiei muncii nr.90/1996
1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru modificarea şi completarea Legii protecţiei muncii nr.90/1996, trimis cu adresa nr. P.L.-X 171 din 11 mai 2005.

La întocmirea prezentului raport, Comisia a avut în vedere avizele Consiliului Legislativ şi ale următoarelor comisii:
· Comisia juridică, de disciplină şi imunităţi;

· Comisia pentru sănătate şi familie.

Proiectul de lege are ca obiect de reglementare modificarea şi completarea Legii protecţiei muncii nr.90/1996, republicată. în sensul armonizării prevederilor sale cu prevederile noii legislaţii şi a eliminării dispoziţiilor conflictuale sub aspectul definiţiilor, domeniilor de aplicare, eliminării avizării ori a eliminării obligativităţii respectării standardelor.
Comisia propune Plenului adoptarea proiectului de lege întrucât este necesară reglementarea de urgenţă a unor măsuri în domeniul sănătăţii şi securităţii în muncă, dar şi a eliminării tuturor restricţiilor din calea liberei circulaţii a mărfurilor, în vederea consolidării legislaţiei române în materie.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
3. La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: Cătălin Dănilă – Secretar de Stat, Ministerul Muncii, Solidarităţii Sociale şi Familiei
b) invitaţi: Camelia Cărbunaru – director, Georgeta Gheorghe – director, Cecilia Sebe – expert, Ministerul Muncii, Solidarităţii Sociale şi Familiei
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.

5. Proiectul de lege a fost adoptat de Senat în şedinţa din 5 mai 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterilor în şedinţa din 26 mai 2005, comisia propune admiterea cu modificări a proiectului de lege.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3

	1
	Art.I. -  Legea protecţiei muncii nr.90/1996, republicată în Monitorul Oficial al României, Partea I, nr.47 din 29 ianuarie 2001, se modifică şi se completează după cum urmează:

	Nemodificat 
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	1. La articolul 2, alineatul (2) va avea următorul cuprins:

„(2) În sensul prezentei legi, prin persoane juridice şi fizice se înţelege: operatorii economici din sectorul public, privat şi cooperatist, inclusiv cu capital străin, care desfăşoară activităţi pe teritoriul României; autorităţile şi instituţiile publice, precum şi operatorii economici români care efectuează lucrări cu personal român pe teritoriul altor ţări în baza unor convenţii internaţionale sau contracte bilaterale; asociaţiile, fundaţiile şi organizaţiile nonprofit; membrii asociaţiilor familiale constituite cu respectarea prevederilor legale, persoanele fizice autorizate să desfăşoare activităţi independente şi persoanele fizice care angajează personal prin încheierea unui contract individual de muncă.”

	Nemodificat 
	

	3
	2. Articolul 3 va avea următorul cuprins:

„Art.3. – Normele de protecţie a muncii se aplică salariaţilor, membrilor cooperatori, cu excepţia personalului angajat în gospodării particulare, precum şi ucenicilor, elevilor şi studenţilor în perioada efectuării practicii profesionale.”


	Se propune reformularea textului după cum urmează:

„2. Articolul 3 va avea următorul cuprins:

„Art.3. – Normele de protecţie a muncii se aplică salariaţilor, membrilor cooperatori, ucenicilor, elevilor şi studenţilor în perioada efectuării practicii profesionale.”
Autor: deputat Stelian Duţu

	S-a eliminat excepţia privitoare la personalul angajat în gospodării particulare, întrucât normele în cazul acestui personal sunt reglementate de regulamentul intern între părţile care participă la procesul de muncă.



	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	4
	3. La articolul 5, alineatul (1) va avea următorul cuprins:

„Art.5. - (1) Ministerul Muncii, Solidarităţii Sociale şi Familiei emite norme generale, normative şi alte reglementări de interes naţional în domeniul securităţii şi sănătăţii în muncă, coordonează elaborarea normelor specifice pe activităţi, participă la elaborarea şi aprobarea standardelor şi elaborează şi avizează reglementările cu implicaţii în domeniul său de competenţă iniţiate de alte instituţii, potrivit legii”.

	Nemodificat 
	

	5
	4. La articolul 6, alineatul (1) va avea următorul cuprins:

“Art.6. - (1) Ministerul Sănătăţii emite norme obligatorii privind sănătatea în muncă, participă la elaborarea şi aprobarea normativelor şi avizează reglementări elaborate de alte instituţii, în domeniul sănătăţii salariaţilor la locul de muncă”.


	Se propune reformularea textului după cum urmează:

4. La articolul 6, alineatul (1) va avea următorul cuprins:

“(1) Ministerul Sănătăţii emite norme specifice privind sănătatea în muncă, participă la elaborarea şi aprobarea normativelor şi avizează reglementări elaborate de alte instituţii, în domeniul sănătăţii salariaţilor la locul de muncă”.
Autor: deputat Ioan Cindrea

	Pentru o corectă formulare, întrucât prin însăşi definiţia lor, normele au caracter obligatoriu. Prin reformulare s-a dorit precizarea faptului că în domeniul de expertiză al Ministerului Sănătăţii se emit norme specifice privind sănătatea la locul de muncă.



	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	6
	5. La articolul 7, alineatul (2) va avea următorul cuprins:

„(2) În contractele individuale de muncă, cu excepţia celor care au drept obiect activităţile personalului angajat în gospodării particulare, precum şi în contractele de formare profesională, vor fi stipulate clauze privind protecţia muncii, stabilindu-se şi răspunderea părinţilor.”


	Se propune reformularea textului după cum urmează:
„5. La articolul 7, alineatul (2) va avea următorul cuprins:

„(2) În contractele individuale de muncă, precum şi în contractele de formare profesională, vor fi stipulate clauze privind protecţia muncii, stabilindu-se şi răspunderea părţilor.”
Autori: deputaţii Ioan Cindrea şi Gabriela Nedelcu

	S-a eliminat excepţia pentru corelare cu textul reformulat al art.3.
Pentru corectarea unei erori de scriere.

	7
	6. Articolul 12 va avea următorul cuprins:

„Art.12. - (1) În sensul prezentei legi, reprezintă echipament tehnic orice maşină, aparat, unealtă sau instalaţie folosită în muncă.

(2) Echipamentele tehnice trebuie să corespundă prevederilor legislaţiei în vigoare, precum şi, cel puţin, nivelului de securitate prevăzut de standardele aplicabile, astfel încât să nu prezinte pericol pentru sănătatea şi securitatea salariaţilor sau ale celorlalţi participanţi la procesul de muncă.”

	Nemodificat 
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	8
	7. La articolul 13, alineatul (1) va avea următorul cuprins:

 „Art.13. - (1) În sensul prezentei legi, prin echipament individual de protecţie se înţelege orice echipament destinat a fi purtat sau ţinut de un lucrător pentru a‑l proteja împotriva unuia sau mai multor riscuri care ar putea să‑i pună în pericol securitatea şi sănătatea la locul de muncă, precum şi orice supliment sau accesoriu proiectat pentru a îndeplini acest obiectiv.”

	Nemodificat 
	

	9
	8. La articolul 13, după alineatul (1) se introduce un alineat nou, alin.(11), cu  următorul cuprins:

„(11)  Echipamentul individual de protecţie, definit potrivit alin.(1), exclude:

a) îmbrăcămintea de lucru şi uniformele obişnuite care nu sunt proiectate în mod specific pentru a proteja securitatea şi sănătatea lucrătorului;

b) echipamentul folosit de către serviciile de urgenţă şi salvare;

c) echipamentul individual de protecţie purtat sau folosit de armată, poliţie sau alte instituţii de ordine publică;

d) echipamentul individual de protecţie pentru mijloace de transport rutier;

e) echipamentul sportiv;

f) echipamentul de autoapărare sau descurajare;

g) dispozitivele portabile pentru detectarea şi semnalizarea riscurilor şi factorilor nocivi”. 
	Nemodificat 
	

	
	
	
	

	
	
	
	

	0
	1
	2
	3

	10
	9. La articolul 13, alineatul (2) va avea următorul cuprins:

„(2) Echipamentul individual de protecţie se acordă, obligatoriu şi gratuit, salariaţilor, precum şi altor categorii de persoane care desfăşoară activităţi la persoanele juridice sau fizice prevăzute la art.2, potrivit prevederilor din cuprinsul legislaţiei aplicabile.”

	Nemodificat 
	

	11
	10. Articolul 15 va avea următorul cuprins:

“Art.15. – Echipamentele individuale de protecţie trebuie să corespundă prevederilor legislaţiei în vigoare, precum şi, cel puţin nivelului de securitate prevăzut de standardele aplicabile, astfel încât să asigure protecţia împotriva unuia sau mai multor riscuri pentru sănătatea sau securitatea utilizatorilor.”

	Nemodificat 
	

	12
	11. La articolul 20, litera e) va avea următorul cuprins : 

„e) recunoaşte şi desemnează laboratoare de încercări, precum şi organisme din domeniul său de competenţă, în condiţiile legii.”

	Nemodificat 
	

	13
	12. La articolul 20, literele i) şi p) se abrogă.


	Nemodificat 
	

	
	
	
	

	
	
	
	

	
	
	
	

	
	
	
	

	0
	1
	2
	3

	14
	13. La articolul 41, alineatul (4), litera a) va avea următorul cuprins :

„a) încălcarea dispoziţiilor art.8 alin.(2), ale art.12 alin.(2), ale art.13 alin.(2) şi (3) şi ale art.18 alin.(1) lit.a) şi m);”

	Nemodificat 
	

	15
	14. La articolul 46, alineatul (2) se abrogă.


	Nemodificat 
	

	16
	17. La articolul 48, alineatul (1), literele b) şi c) se abrogă.


	Punctul 17 devine punctul 15 nemodificat.

	Pentru corectarea unei erori de scriere.

	17
	Art.II. - Legea protecţiei muncii nr.90/1996, republicată în Monitorul Oficial al României, Partea I, nr. 47 din 29 ianuarie 2001, cu modificările şi completările aduse prin prezenta lege, se va republica, dându-se textelor o nouă numerotare.

	Nemodificat 
	


II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivare
	Camera

Decizională

	0
	1
	2
	3
	4

	1
	3. La articolul 5, alineatul (1) va avea următorul cuprins:

„Art.5. - (1) Ministerul Muncii, Solidarităţii Sociale şi Familiei emite norme generale, normative şi alte reglementări de interes naţional în domeniul securităţii şi sănătăţii în muncă, coordonează elaborarea normelor specifice pe activităţi, participă la elaborarea şi aprobarea standardelor şi elaborează şi avizează reglementările cu implicaţii în domeniul său de competenţă iniţiate de alte instituţii, potrivit legii”.

	D-l deputat Ion Giurescu propune reformularea textului după cum urmează:
„3. La articolul 5, alineatul (1) va avea următorul cuprins:

„(1) Ministerul Muncii, Solidarităţii Sociale şi Familiei emite norme generale, normative şi alte reglementări de interes naţional în domeniul securităţii în muncă, coordonează elaborarea normelor specifice pe activităţi şi avizează  standardele şi reglementările cu implicaţii în domeniul său de competenţă iniţiate de alte instituţii, potrivit legii”.

	a) Argumente pentru susţinerea amendamentului:
Din formulare se deduce că MMSSF emite norme generale [...] în domeniul securităţii şi sănătăţii în muncă, ceea ce este eronat şi contrazis de art.6 unde se spune că Ministerul Sănătăţii emite norme privind sănătatea în muncă.

În fapt, aceste norme sunt emise în comun de cele două ministere. 
MMSSF nu a elaborat şi nu participă la elaborarea standardelor şi nici nu le-a aprobat ţinând cont de faptul că numărul lor este imens, vorbim de mii de standarde. Multitudinea lor ar bloca un număr impresionant de funcţionari care să le elaboreze, analizeze şi avizeze. De fapt, în conformitate cu legea standardizării, standardele sunt elaborate în cadrul Comitetelor tehnice de standardizare şi înaintate apoi Asociaţiei Române de Standardizare, care le aprobă. 
	Camera Deputaţilor

	
	
	
	Dacă MMSSF doreşte, îşi poate menţine calitatea de avizator, asta doar în condiţiile în care îşi poate asigura personal suficient pentru această atribuţie.
	

	
	
	
	MMSSF nu poate să „elaboreze şi să avizeze reglementările cu implicaţii în domeniul său de competenţă iniţiate de alte instituţii”, singura atribuţie care i-ar reveni fiind de avizator.
b) Argumente pentru respingerea amendamentului:
S-a considerat că textul formulat de Senat este acoperitor sub aspectul competenţelor M.M.S.S.F., aşa cum se regăsesc în capitolul de negociere cu U.E.

	

	2
	__
	D-l deputat Lakatos Petru propune introducerea, după punctul 10, a unui text nou, cu următorul cuprins:

„La art.18 alin.(1) după lit.f) se introduce lit.f1) cu următorul cuprins:
„f1) să asigure informarea, instruirea şi testarea salariaţilor şi participanţilor la procesul de muncă şi în limba înţeleasă de către aceştia;”


	a) Argumente pentru susţinerea amendamentului:
De multe ori, salariaţii şi participanţii la procesul de muncă, având un grad de pregătire redus, necunoscând bine limba română nu înţeleg sensul celor predate.

b) Argumente pentru respingerea amendamentului:
Text inutil, întrucât nu se poate participa la procesul muncii fără cunoaşterea limbii în care se desfăşoară activitatea.

În plus, lit.f) a alin.(1) al art.18 din Legea nr.90/1996, republicată, precizează obligativitatea realizării măsurilor de protecţie a muncii prin compartimente specializate sau prin personalul propriu.


	Camera Deputaţilor

	
	
	
	
	

	
	
	
	
	

	
	
	
	
	

	0
	1
	2
	3
	4

	3
	__
	D-l deputat Lakatos Petru propune introducerea, după punctul 13, a unui text nou, cu următorul cuprins:

„La art.41 după alin.(7) după se introduce un nou alin. cu următorul cuprins:
„(8) Contravenientul poate achita pe loc sau în termen de cel mult 48 de ore de la data încheierii procesului-verbal jumătate din minimul amenzii prevăzute în actul normativ, agentul constatator făcând menţiune despre această posibilitate în procesul-verbal.”


	a) Argumente pentru susţinerea amendamentului:
Dacă nu se introduce acest alineat, nu se pot aplica prevederile art.28 din Ordonanţa Guvernului nr.2 din 12 iulie 2001 privind regimul juridic al contravenţiilor.

b) Argumente pentru respingerea amendamentului:
Text inutil, întrucât există reglementări în vigoare, în acest sens.
	Camera Deputaţilor



Comisia a propus aprobarea proiectului în forma prezentată în raport, cu unanimitate de voturi pentru.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Monica Rallu CURTA

